CELEX: 31982D0763
Language: el
Date: 1982-10-27 00:00:00
Title: 82/763/EOK: Απόφαση τής Επιτροπής τής 27ης Οκτωβρίου 1982 περί εγκρίσεως τού προγράμματος—πλαισίου σχετικά μέ τήν ανάπτυξη τής παραγωγής βοείου, προβείου καί αιγείου κρέατος στήν Ιταλία, σύμφωνα μέ τόν κανονισμό (EOK) αριθ. 1944/81 τού Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31982D0763

82/763/EOK: Απόφαση τής Επιτροπής τής 27ης Οκτωβρίου 1982 περί εγκρίσεως τού προγράμματος—πλαισίου σχετικά μέ τήν ανάπτυξη τής παραγωγής βοείου, προβείου καί αιγείου κρέατος στήν Ιταλία, σύμφωνα μέ τόν κανονισμό (EOK) αριθ. 1944/81 τού Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 322 της 18/11/1982 σ. 0036 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Οκτωβρίου 1982  περί εγκρίσεως του προγράμματος-πλαισίου σχετικά με την ανάπτυξη της παραγωγής βοείου, προβείου και αιγείου κρέατος στην Ιταλία, σύμφωνα με τον κανονισμό (ΕΟΚ) αριθ. 1944/81 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (82/763/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), και ιδίως το άρθρο 2 παράγραφος 3,  Εκτιμώντας:  ότι η ιταλική κυβέρνηση ανακοίνωσε στις 14 Μαΐου 1982 το πρόγραμμα-πλαίσιο για την ανάπτυξη της παραγωγής βοείου, προβείου και αιγείου κρέατος·  ότι το εν λόγω πρόγραμμα περιλαμβάνει τα στοιχεία και τις διατάξεις που αναφέρονται στο άρθρο 4 του κανονισμού, τα οποία δεικνύουν ότι μπορούν να επιτευχθούν οι στόχοι του κανονισμού αυτού·  ότι η έγκριση του προγράμματος-πλαισίου δεν επηρεάζει τις αποφάσεις που πρέπει να ληφθούν δυνάμει του άρθρου 2 παράγραφος 3 του κανονισμού περί εγκρίσεως περιφερειακών προγραμμάτων, ιδίως όσον αφορά τα κριτήρια προτεραιότητας και τους όρους για τη χορήγηση μέτρων ενισχύσεως που πρέπει να ληφθούν υπόψη σ' αυτά τα περιφερειακά προγράμματα·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων επί της δημοσιονομικής πλευράς του θέματος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα-πλαίσιο σχετικά με την ανάπτυξη της παραγωγής βοείου, προβείου και αιγείου κρέατος, που ανακοινώθηκε στις 14 Μαΐου 1982 από την ιταλική κυβέρνηση, σύμφωνα με τον κανονισμό (ΕΟΚ) αριθ. 1944/81.  Άρθρο 2  Η παρούσα απόφαση απευθύνεται στην ιταλική κυβέρνηση.  Έγινε στις Βρυξέλλες, στις 27 Οκτωβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 197 της 20. 7. 1981, σ. 27.